
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕΡΙΕΧΟΜΕΝΑ ι ; Αριθ. ΤΠΠΟ/ΚΑΤΕΧΝ/Α/25984 (2) 

I Χορήγηση άδειας ίδρυσης και λειτουργίας Ωδείου στην Ομόρρυθμη 
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ ί Εταιρεία «Β. Κιρχανίδης - Α. Αρβανιτίδης Ο.Ε.». 


Τροποποίηση της Α7α/5699/9.5.90 αποφάσεως Αναπλ. Υπουρ¬ 
γού Υγείας, Πρόνοιας και Κοιν. Ασφ/σεων.. 

Χορήγηση άδειας ίδρυσης και λειτουργίας Ωδείου στην Ομόρρυθμη 

Εταιρεία «Β. Κιρχανίδης - Α. Αρβανιτίδης Ο.Ε.» . 

κύρωση Συλλογικής Σύμβασης Πληρωμάτων Ρυμουλκών Λιμένων 
Εσωτερικού ... Ί. . . 


Αύξηση ναυλολογίου εμπορευμάτων. 

Σύσταση - Συγκρότηση Υπηρεσιακού Συμβουλίου Προσωπικού στο 
Υπουργείο Βιομηχανίας, Ενέργειας και Τεχνολογίας . , ^. 1 .. . 
Κήρυξη περιοχής ερευνητέας από το Δημόσιο στο Νομό Ροδόπης" . . 
Τροποποίηση της παρ. 2 του άρθρου 16 του Κανονισμού Λειτουρ¬ 
γίας Διοικήσεως και παροχών ΚΑΦ Ξηράς Πρέβεζας . 

Τροποποίηση της παρ. 2 του άρθρου 17 του Κανονισμού Λειτουρ¬ 
γίας Διοικήσεως και παροχών ΚΑΦ Λιμένος Πρέβεζας ..'... 
Αυτοδίκαιη σύσταση εκατόν σαράντα επτά (147) προσωρινών οργα¬ 
νικών θέσεων Ιδιωτ. δικαίου αορίστου χρόνου .. 


Ο ΥΠΟΥΡΓΟΣ ΠΟΛΙΤΙΣΜΟΥ 

1 Έχοντας υπόψη: 

2 1· Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί οργανισμού του Υπουργείου Πολιτι- 
2 . σμού και Επιστημών». 

4 3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

5 4. Το Ν. 299/76 «περί ρυθμίσεως θεμάτων αφορώντων εις τον κα- 

6 νονισμό λειτουργίας των ιδιωτικών μουσικών ιδρυμάτων ως και το από 
. 11.11.57 Β.Δ. «περί κυρώσεως του εσωτερικού κανονισμού του Ωδείου 

η Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 

8 Σχολών Ανωτέρας καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της κι- 

9 νηματογραφίας και άλλες διατάξεις του Υπουργείου Πολιτισμού». 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α7α/οικ. 7812 (1) 

Τροποποίηση της Α7α/5699/9.5.90 αποφάσεως Αναπλ. Υπουργού 
Υγείας, Πρόνοιας και Κοιν. Ασφ/σεων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του Β.Δ. 665/62 (ΦΕΚ 167/62 τ.Α'). ι 

β) Τις διατάξεις του αρθρ. 11 του Ν. 1278/82 περί συστάσεως του 
ΚΕΣΥ (ΦΕΚ 105/82 τ.Α'). I * 

γ) Τις υπ’ αριθ. Α7α/4193/10.5.89 και Α7α/9193/20.7.89 
αποφάσεις. 

δ) Αίτημα των φαρμακευτικών Συλλόγων Αττικής - Πειραιά και 
θεσ/νίκης για παράταση ισχύος της απόφασης Α7α/5699/9.5.90 
γιατί δεν τους επαρκεί ο χρόνος ισχύος της για την ενημέρωση των με¬ 
λών τους. 

ε) Την αριθμ. Υ 1059/3590 (ΦΕΚ τ.Β' 295) απόφαση του Πρωθυ¬ 
πουργού περί καθορισμού αρμοδιοτήτων του Αναπληρωτή Υπουργού 
Υγείας, Πρόνοιας και Κοινών. Ασφαλίσεων, αποφασίζουμε: 

Τροποποιούμε την απόφασή μας με αριθ. Α7α/5699/9.5.90 και 
ορίζουμε ως ημερομηνία ισχύος της την 15.7.90 αντί της 26.6.90 για 
τις Νομαρχίες Αθηνών, Πειραιά, Ανατ. Αττικής, Δυτικής Αττικής και 
Θεσ/νίκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουνίου 1990 

Ο ΑΝΑΠΛ. ΥΠΟΥΡΓΟΣ 


7. Τις αποφάσεις αριθ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας τμήματος κρουστών, ΥΠΠΟ/ΓΝΟΣ/31.8.87 
«προϋποθέσεις λειτουργίας τμήματος κλασσικής κιθάρας (ΦΕΚ 500 
τ.Β' 1987) και ΥΠΠΟ/ΓΝΟΣ/33991/23.10.87 «προϋποθέσεις λει¬ 
τουργίας τμήματος κλαβικύμβαλου (τσέμπαλο) (ΦΕΚ 609 τ.Β’ 1987). 

8. Την αριθ. ΥΠΠΟ/ΓΝΟΣ/39191/15.9.89 απόφαση «Μεταβί¬ 
βαση αρμοδιοτήτων Υπουργού και δικαιώματος υπογραφής «Με εντολή 
Υπουργού» στον Γεν. Γραμματέα του Υπουργείου Πολιτισμού. 

9. Το από 15.2.90 πρακτικό αυτοψίας της Δ/νσης Τεχνικών Υπηρε¬ 
σιών της Νομαρχίας Σερρών. 

10. Την από 20.3.90 αίτηση της Ομόρρυθμης Εταιρείας «Β. Κιρκα- 
νίδης - Α. Αρβανιτίδης Ο.Ε.», με τα συνημμένα δικαιολογητικά αποφα¬ 
σίζουμε: 

1. Χορηγούμε στην Ομόρρυθμη Εταιρεία «Β. Κιρχανίδης - Α. Αρβα¬ 
νιτίδης 0.Ε.», άδεια ίδρυσης και λειτουργίας Ωδείου, που θα στεγαστεί 
στο κτίριο της οδού Λ. Παπαπαύλου 26 στις Σέρρες, και θα έχει επωνυ¬ 
μία «ΝΕΟ ΩΔΕΙΟ ΣΕΡΡΩΝ». 

2. Το Ωδείο θα λειτουργήσει τις εξής Σχολές και Τμήματα: 

Α. Σχολή Ανωτέρων Θεωρητικών Μαθημάτων και Συνθέσεως με 
τμήματα: 

1) Ωδικής, 2) Αρμονίας, 3) Ενοργανώσεως, 4) Αντιστίξεως, 5) Φυ- 

τής· 

Β. Χολή ενοργάνου μουσικής με τμήματα: 

1) Πληκτών, 2) Εγχόρδων, 3) Πνευστών. 

Γ. Σχολή Μονωδίας με τμήματα: 

1) Μονωδίας, 2) Μελοδραματικής. 


Γ. ΣΟΥΡΛΑΣ 


3. Η άδεια ισχύει από το σχολικό έτος 1990 - 91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουνίου 1990 

Με εντολή Υπουργού 
Ο Γεν. Γραμματέας 
ΠΑΝ. ΦΩΤΕΑΣ 


Αριθ. 2324.13/5/90 (3) 

κύρωση Συλλογικής Σύμβασης Πληρωμάτων Ρυμουλκών Λιμένων 
Εσωτερικού. 


Ο ΑΝΑΠ. ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

α. Τις διατάξεις των άρθρων 1 παραγρ. 1 και 5 του Α.Ν. 3276/ 
1944 «περί Συλλογικών Συμβάσεων εν τη ναυτική εργασία» όπως έχει 
τροποποιηθεί και ισχύει σήμερα. 

β. Το αριθ. 30/15.3.90 έγγραφο της Πανελλήνιας Ένωσης Πλη¬ 
ρωμάτων Ρυμουλκών και Ναυαγοσωστικών με το οποίο υποβλήθηκε 
για κύρωση η από 14.3.90 Συλλογική Σύμβαση Εργασίας πληρωμά¬ 
των Ρυμουλκών. 

γ. Το αριθ. 52/8.5.90 έγγραφο της Πανελλήνιας Ένωσης Πληρω¬ 
μάτων Ρυμουλκών και Ναυαγοσωστικών με το οποίο υποβάλλεται το 
από 19.4.90 έγγραφο της Ένωσης Πλοιοκτητών Ρυμουλκών και 
ναυαγοσωστικών πλοίων Σαρωνικού. 

δ. Την αριθμ. Υ.1086/23.5.90 (ΦΕΚ 334 τ.Β’ 90) απόφαση Πρω¬ 
θυπουργού, περί καθορισμού αρμοδιοτήτων του Αναπληρωτή ΥΕΝ, 
αποφασίζουμε: 

1. Την κύρωση της Συλλογικής Σύμβασης Εργασίας Πληρωμάτων 
Ρυμουλκών Λιμένων Εσωτερικού, το κείμενο της οποίας υπογράφηκε 
στις 14.3.90 από τους νόμιμους εκπροσώπους της Ένωσης Πλοιοκτη¬ 
τών Ρυμουλκών και Ναυαγοσωστικών και της Πανελλήνιας Ένωσης 
Πληρωμάτων Ρυμουλκών και Ναυαγοσωστικών. 

2. Η ισχύς της Συλλογικής Σύμβασης που κυρώνεται με την πα¬ 
ρούσα απόφαση αρχίζει από την 1η Ιανουάριου 1990 και λήγει την 31η 
Δεκεμβρίου 1990 θα ισχύσει δε για ένα ακόμη χρόνο αν δεν καταγγελ¬ 
θεί στο μεταξύ από κάποιον από τους συμβαλλομένους. 

Η παρούσα με κείμενο της κυρούμενης Συλλογικής Σύμβασης να δη- 
μοσιευθούν στην Εφημερίδα της Κυβερνήσεως. 

Πειραιάς, 9 Ιουνίου 1990 

Ο ΑΝΑΠΛ. ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΡΥΜΟΥΛΚΩΝ 

Εν Πειραιεί σήμερον την 14ήν Μαρτίου 1990 οι παρακάτω αναφερό- 
μενοι: 

1) Ν.Α. ΤΣΑΒΛΙΡΗΣ και ΛΟΥΚΑΣ I. ΜΑΤΣΑΣ Πρόεδρος και Γε¬ 
νικός Γραμματέας, αντιστοίχους, της Ενώσεως Πλοιοκτητών Ρυμουλ¬ 
κών και Ναυαγοσωστικών και 

2) ΣΠΥΡΙΔΩΝ ΚΑΤΣΑΚΟΣ και ΜΙΧΑΗΛ ΜΟΝΙΟΥΔΗΣ, Πρόε¬ 
δρος και Γενικός Γραμματέας, νόμιμοι εκπρόσωποι του εδρεύοντος στον 
Πειραιά Επαγγελματικού Ναυτεργατικού Σωματείου «ΠΑΝΕΛΛΗ¬ 
ΝΙΟΣ ΕΝΩΣΙΣ ΠΛΗΡΩΜΑΤΩΝ ΡΥΜΟΥΛΚΩΝ ΚΑΙ ΝΑΥΑΓΟΣΩ¬ 
ΣΤΙΚΩΝ», ειδικά προς τούτο άπαντες εξουσιοδοτημένοι, αυνεφώνησαν 
τα ακόλουθα, ως προς τους όρους και τις αμοιβές των πληρωμάτων 
των Ρυμουλκών. 


Άρθρον Ιον 

ΜΙΣΘΟΣ: 

1. Το Μισθολόγιο των πληρωμάτων των πάσης φύσεως Ελληνικών 
Ρυμουλκών των ιδιωτικών επιχειρήσεων, καθορίζεται κατά μήνα ως 
κατωτέρω: 

1. Κυβερνήτης Δρχ. 126.745 

2. Μηχανικός Δρχ. 126.014 

3. Υφιστάμενος Μηχανικός Δρχ. 127.396 

4. Ναύκληρος Δρχ. 127.396 

5. Ναύτης Δρχ. 98.871 

6. Λιπαντής Δρχ. 100.288 


7. θερμαστής 

8. Ναυτόπαις 


Δρχ. 100.288 
Δρχ. 59.063 


Εις το ανώτερο μισθολόγιο έχει ενσωματωθή το εκ 5% επί του βασι¬ 
κού μισθού επίδομα πολυετούς υπηρεσίας το προβλεπόμενο εκ του άρ¬ 
θρου 2 της προϊσχυσάσης Συλλογικής Συμβάσεως, το οποίο εφεξής κα- 
ταργείται. 

Μελλοντική αναβίωση του επιδόματος τούτου ή συμφωνία προς πα¬ 
ροχή παρεμφερούς επιδόματος συνδεομένου με τον χρόνο υπηρεσίας θα 
συνεπάγεται αντίστοιχη μείωση του μισθολογίου κατά το ποσό του επι¬ 
δόματος. 

2. (α) Οι εργοδότες αναλαμβάνουν την υποχρέωση: 

1. Να χορηγούν στα μέλη πληρώματος των Ρυμουλκών τους βεβαι¬ 
ώσεις που να πιστοποιούν ότι οι αποδοχές τους προέρχονται από δραχ¬ 
μοποίηση ελεύθερου συναλλάγματος που εκχώρησαν σ’ αυτούς (τους ερ¬ 
γοδότες οι διαχειριστές των πλοιοκτητών ή οι πράκτορες των πλοίων 
που εξυπηρέτησαν κατά το διάστημα που καλύπτει η χορηγουμένη βε¬ 
βαίωση. 

2. Και να προβαίνουν στην αντίστοιχη με τις αποδοχές τους εκχώ¬ 
ρηση συναλλάγματος στους ενδιαφερομένους ναυτικούς τους. 

(β) Αυτονόητο είναι ότι η εκχώρηση θα γίνει εφ’ όσον υφίσταται λο¬ 
γαριασμός ελεύθερου συναλλάγματος στην Τράπεζα της Ελλάδος από 
την παραπάνω πηγή. 

3. Το ημερομίσθιο για τον υπολογισμό της άδειας καθώς και για 
κάθε άλλη περίπτωση που προβλέπεται απ’ την παρούσα Σύμβαση κα¬ 
θορίζεται στο 1/25 του βασικού μισθού. 

Άρθρον 2ον 

ΕΠΙΔΟΜΑΤΑ: 

Τα πληρώματα των ρυμουλκών δικαιούνται επιδόματα κάθε μήνα 
ως κατωτέρω: 

1. Επίδομα φθοράς ιματισμού που ορίζεται σε τρεις χιλιάδες επτακό¬ 
σιες δώδεκα (3.712 δρχ.) το μήνα, για τους καπετάνιους και Μηχανι¬ 
κούς και τρεις χιλιάδες οκτακόσιες εβδομήντα έξη (3.876 δρχ.) για τα 
υπόλοιπα μέλη του πληρώματος. 

2. Επίδομα μερικής τροφοδοσίας που ορίζεται σε επτά χιλιάδες είκοσι 
(7.020 δρχ.) το μήνα για τους Καπετάνιους και Μηχανικούς και επτά 
χιλιάδες τριακόσιες τριάντα δύο (7.332 δρχ.) για τα υπόλοιπα μέλη του 
πληρώματος, εργαζόμενους στην περιοχή λιμένος Πειραιώς, κατ’ άτο- 
μον. 

3. Ειδικό επίδομα εκ χιλίων εκατό σαράντα (1140 δρχ.) για Καπε¬ 
τάνιους και Μηχανικούς και χιλίων εκατό εβδομήντα (1.170 δρχ.) για 
τα υπόλοιπα μέλη του πληρώματος. 

Τα ανωτέρω επιδόματα πλήν του ιματισμού, και ειδικού επιδόματος 
θα καταβάλλονται και στα δώρα, άδειες, ασθένεια ή ατύχημα. 

Άρθρον 3 ον 

ΟΡΟΙ ΠΑΡΟΧΗΣ ΕΡΓΑΣΙΑΣ: 

1. Καθημερινή εργασία: 

α) Τα πληρώματα των ρυμουλκών θα εργάζονται επί οκτώ συνεχείς 
ώρες την ημέρα σε βάρδιες που θα διαδέχεται η μία την άλλη από Δευ¬ 
τέρα μέχρι Παρασκευή, του Σαββάτου και της Κυριακής θεωρουμένων 
ως ημερών αργίας. 

β) Η αλλαγή των βαρδιών κάθε εβδομάδα συμπεριλαμβανομένων 
και του Σαββάτου και της Κυριακής, είναι υποχρεωτική ώστε να γίνεται 
δίκαιη κατανομή ημερήσιας και νυκτερινής εργασίας. 

γ) Είναι υποχρέωση των εργοδοτών, για να έχουν το δικαίωμα υπε- 
ρωριακής απασχόλησης των πληρωμάτων, να διατηρούν μόνιμα επαν¬ 
δρωμένα ρυμουλκά με βάρδιες ως κατωτέρω: 

1. Εταιρείες ή πλοιοκτησία με ένα (1) Ρυμουλκό, δύο (2) βάρδιες. 

2. Εταιρείες ή πλοιοκτησία με δύο (2) Ρυμουλκά, ένα (1) Ρυμουλκό 
με τρεις (3) βάρδιες. 

3. Εταιρείες ή πλοιοκτησία με τρία (3) ή περισσότερα Ρυμουλκά, ένα 
(1) Ρυμουλκό με τρεις (3) βάρδιες και δύο (2) Ρυμουλκά με δύο (2) βάρ¬ 
διες. 

4. Σε περίπτωση Κοινοπραξίας ή συνεργασίας εταιρειών, εάν ο αριθ¬ 
μός αυτών είναι μέχρι τρεις (3), ισχύουν οι παραπάνω αναλογίες σε βάρ¬ 
διες για κάθε εταιρεία. 

Εάν ο αριθμός αυτών είναι μεγαλύτερος των τριών (3) η υποχρέωσή 
τους περιορίζεται συνολικά και ανεξάρτητα με τον αριθμό αυτών σε τρία 
(3) Ρυμουλκά με τρεις βάρδιες και έξι (6) Ρυμουλκά με δύο (2) βάρδιες. 

Αυτονόητο είναι ότι στην περίπτωση που η Κοινοπραξία ή Συνεργα¬ 
σία δεν διαθέτει ανάλογο αριθμό Ρυμουλκών για επάνδρωση με βάρ¬ 
διες, όπως προσδιορίζονται παραπάνω ότι για κάθε Εταιρεία της Κοινο¬ 
πραξίας θα ισχύει η υποχρέωση να έχουν βάρδιες, όπως ορίζεται παρα¬ 
πάνω για τις μεμονωμένες Εταιρείες. 

δ) Ώρα ενάρξεως εργασίας της πρώτης βάρδιας ορίζεται η 06.00 

για το καλοκαίρι και 07.00 για τον χειμώνα. 

Καλοκαίρι θεωρείται από 1 Απριλίου μέχρι 31 Οκτωβρίου και χει¬ 
μώνας από 1 Νοεμβρίου μέχρι 31 Μαρτίου. 

2. Εργασία κατά το Σάββατο: 

Αναγνωρίζεται η υποχρέωση των πληρωμάτων όπως εργάζονται 
κατ’ απόλυτη σειρά τα Σάββατα επί 7ωρον, εφ’ όσον τους ζητηθεί τούτο 
κατά την λήξη της εργασίας της προηγουμένης ημέρας, αμοιβόμενα 
υπερωριακώς ως στο άρθρο 4 ορίζεται, μη δικαιούμενα αντιστοίχου 
ημέρας αναπαύσεως. 

3. Εργασία κατά Κυριακάς και Εορτάς: 

α) Αναγνωρίζεται επίσης ότι είναι υποχρέωση των πληρωμάτων 
λόγω της φύσεως της εργασίας, να εργάζονται κατ’ απόλυτη σειρά τις 
Κυριακές και Εορτές επί 7ωρον, εφ’ όσον τους ζητηθεί τούτο κατά τη 
λήξη της εργασίας της τελευταίας εργάσιμης ημέρας. 

Προς το σκοπό αυτό κάθε εργαζόμενος υποχρεούται να εργάζεται 
κάθε δεύτερη Κυριακή, αποκλεισμένης της επί δύο συνεχείς Κυριακές 
απασχόλησης. 

Για κάθε Κυριακή που εργάζεται πέρα της οριζομένης κατωτέρω έξ- 
τρα αμοιβής, δικαιούται και μία εργάσιμη ημέρα ανάπαυση κατά την 
αμέσως επομένη εβδομάδά. 

β) Στην περίπτωση που λόγω έκτακτης ανάγκης εργαζόμενος απα¬ 
σχοληθεί δύο συνεχείς Κυριακές, η απασχόληση κατά τη δεύτερη Κυ¬ 
ριακή θεωρείται και.αμοΐβεται σαν υπερωριακή. 

Επίσης στην περίπτωση που δεν δοθεί εργάσιμη ημέρα ανάπαυσης 
(ρεπό), κατά τη διάρκεια της επόμενης Κυριακής που εργάστηκε εβδο¬ 
μάδας, η απασχόληση κατά την τελευταία εργάσιμη ημέρα θα αμοίβε- 
ται υπερωριακά. 

γ) Οι κατωτέρω αναφερόμενες εορτές είναι αργίες και οι εργαζόμενοι 
κατ’ αυτές δικαιούνται έξτρα αμοιβής: 

1) Η 1η του έτους, 2) Η ημέρα των Θεοφανείων, 3) Η Καθαρά Δευ¬ 
τέρα, 4) Η 25η Μαρτίου, 5) Η Μεγάλη Παρασκευή, 6) Η εορτή του 
Αγίου Γεωργίου, 7) Η Δευτέρα του Πάσχα, 8) Η 1η Μαΐου, 9) Η εορτή 
της Αναλήψεως, 10) Η 15η Αυγούστου, 11) Η 14η Σεπτεμβρίου, 12) 
Η 28η Οκτωβρίου, 13) Η εορτή του Αγίου Νικολάου, 14) Η ημέρα των 
Χριστουγέννων, 15) Η 2α Ημέρα των Χριστουγέννων και 16) Η ανε- 
γνωρισμένη ως ημέρα αργίας τοπική του Ελληνικού λιμένος που ευρί- 
σκεται το Ρυμουλκό. 

4. Υπερωριακή Εργασία: 

α. Για την αντιμετώπιση του προβλήματος της ανεργίας και κατά τη 
διάρκεια ισχύος της παρούσης συλλογικής Σύμβασης εργασίας, απαγο¬ 
ρεύεται η υπερωριακή αποσχόληση των Πληρωμάτων των Ρυμουλκών, 
των εργαζομένων εντός της ακτίνας δράσης των Λιμένων Πειραιώς και 
Θεσσαλονίκης, όπως αυτή περιγράφεται στο άρθρο 5 παρ. γ' της Σ.Σ.Ε. 
Εάν κάθε Εταιρεία, πλοιοκτησία, κοινοπραξία ή συνεργασία δεν διαθέτει 
μόνιμα επανδρωμένα με βάρδιες Ρυμουλκά, όπως έχει υποχρέωση από 
το άρθρο 3 παρ. 1 εδάφ. γ’ της παρούσης συλλογικής σύμβασης εργα¬ 
σίας. 

β. Διευκρινίζεται ότι ώρα έναρξης της πρώτης από τις εναλλασσόμε¬ 
νες βάρδιες ή της μοναδικής κάθε Ρυμουλκού, ορίζεται η 06.00 ή 
07.00 ανάλογα με την εποχή, όπως και στο άρθρο 3 παρ. 1 εδ. δ’ ορίζε¬ 
ται. 

γ. Για την τήρηση των προηγουμένων διατάξεων οι πλοιοκτήτες 
υποχρεούνται να υποβάλλουν στην Λιμενική Αρχή κατάσταση με τον 
αριθμό των Ρυμουλκών που έχουν σε υπηρεσία κατά εταιρεία, πλοιο¬ 
κτησία ή Κοινοπραξία ή Συνεργασία και τον αριθμό των βαρδιών που 
απασχολούν και τις τυχόν μεταβολές. 

δ. Οι παραβάτες του παρόντος θα διώκονται κατά τις διατάξεις του 
Α.Ν. 3276/44 «Περί συλλογικών συμβάσεων στη Ναυτική Εργασία», 
όπως αυτός ισχύει σήμερα. 

ε. Στις περιπτώσεις που επιτρέπεται η υπερωριακή απασχόληση των 
πληρωμάτων, εάν τους ζητηθεί να εργασθούν πέραν του οριζομένου για 
κάθε ημέρα ωραρίου, υπάρχει υποχρέωση προσφοράς πρόσθετης εργα¬ 
σίας (υπερωρίας) που δεν μπορεί όμως να υπερβαίνει τις 4 ώρες την 
ημέρα και τις 40 πραγματικές ώρες εργασίας το μήνα για το λιμάνι του 
Πειραιά και της Θεσσαλονίκης. 

στ. Σε εξαιρετικές περιπτώσεις έκτακτης κίνησης η υπερωριακή απα¬ 
σχόληση μπορεί να παραταθεί και πέραν του 4ώρου. 

ζ. Επίσης σε έκτακτες περιπτώσεις οι εργοδότες μπορούν να ζητή¬ 
σουν την έναρξη της πρωινής βάρδιας την 05.00 τα δε πληρώματα δι¬ 
καιούνται αναλόγου ενωρίτερον αποχωρήσεως ή υπερωριακής αμοιβής 
για τις πλέον του κανονικού ωραρίου ώρες. 

7. Στην περίπτωση που η έναρξη ή λήξη της εργασίας συμπέσει με¬ 
ταξύ των ωρών 24.00 - 05.00 θα καταβάλλεται σε καθένα του πληρώ¬ 


ματος οδοιπορικά. 

Άρθρον 4 

Υπολογισμός Έξτρα Αμοιβών 

α) Δια 7ωρο εργασία στο λιμάνι ή στο ταξίδι κατά τις Κυριακές κα( 
εορτές καταβάλλεται έξτρα αμοιβή ίση με το 75% του 1/25 του βασι¬ 
κού μισθού της ημέρας υπολογιζομένης από 00.00 μέχρι 24.00. 

β) Η αποζημίωση για κάθε ώρα υπερωριακής εργασίας ορίζεται σε 
1/173 του βασικού μισθού προσαυξημένου κατά 50% δια τις πρώτες 4 
ώρες με προααύξηση σε 100% (διπλή) για τις πέρα των τεσσάρων. 

γ) Η ανωτέρω για κάθε ώρα υπερωρίας αποζημίωση προσαυξάνεται 
επί πλέον κάτα 75% τα Σάββατα, Κυριακές και εορτές. 

δ) Δια νυκτερινή εργασία από 22.00 - 06.00 το βασικό ωρομίσθιο 
θα προσαυξάνεται κατά 25%. 

ε) Σε περίπτωση που συμπίπτουν περισσότερες της μιας προσαυξή¬ 
σεις θα υπολογίζονται χωριστά και αθροιστικά στο βασικό ημερομίσθιο 
ή ωρομίσθιο. 

στ) Κατά τον χρόνον ισχύος της παρούσης Συλλογικής Συμβάσεως 
για τον υπολογισμό μόνο της υπερωριακής απασχόλησης και της έξτρα 
αμοιβής δεν λογίζεται η ενσωμάτωση των πολυετιών στον βασικό μισθό 
αλλά μόνο η αύξηση του 14% και 17% για Κυβερνήτες/Μηχανικού 
και λοιπά πληρώματα αντίστοιχα. 

Άρθρον 5 

Έδρα - Βάσεις - Περιοχές Λιμένων 
α) Έδρα των Ελληνικών Ρυμουλκών δια την εφαρμογήν των όρων 
της παρούσης Συλλογικής Σύμβασης, ορίζεται ο Πειραιάς και η Θεσσα¬ 
λονίκη. 

β) Όλοι οι εκτός περιοχής λιμένος Πειραιώς και Θεσσαλονίκης λιμέ¬ 
νες, θεωρούνται βάσεις. 

γ) Η περιοχή λιμένος Πειραιώς ορίζεται σε ακτίνα 30 Ν/Μ από τον 
Κεντρικό λιμένα με όλους τους εντός αυτής συμπεριλαμβανομένους λι¬ 
μένες, ακτές, εγκαταστάσεις κλπ. Για όλα τα άλλα λιμάνια της χώρας 
ορίζεται ως περιοχή του λιμένα της βάσεως ακτίνα 15 Ν/Μ. 

δ) Σε περίπτωση αλλαγής της βάσεως του ρυμουλκού το συνδεόμενου 
με την αλλαγή ταξίδι θεωρείται συνέχεια της εργασίας του λιμένος. 

ε) Προκειμένου περί του λιμένος Πειραιώς, δια την μεταφορά των 
πληρωμάτων μεταξύ αγκυροβολιού των Ρυμουλκών και της προ της 
Κεντρικής αγοράς του Λιμένος Πειραιώς προκυμαίας, όι ιδιοκτήτες των 
Ρυμουλκών υποχρεούνται όπως διαθέτουν κατάλληλο πλωτό ή χερσαίο 
μέσον. 

Άρθρον 6 

Γενικές Υποχρεώσεις Πληρωμάτων 
α) Οι Κυβερνήτες των ρυμουλκών έχουν υποχρέωση να κινούν τα ρυ¬ 
μουλκά σύμφωνα και αποκλειστικά με τις εντολές που λαμβάνουν από 
την Διεύθυνση. Στα πλαίσια δε αυτών των εντολών να παίρνουν πρωτο¬ 
βουλία για την όσο το δυνατόν καλύτερη εκτέλεση της εργασίας, έχουν 
την ευθύνη για την συντήρηση των σκαφών κατά τις ώρες της απραξίας 
γενικά, ασκούν εποπτεία επί του πληρώματος έχοντες βαρύνουσα 
γνώμη για την επιλογή. 

β) Η καλή συντήρηση του Μηχανοστασίου είναι του προϊσταμένου 
αυτού, κατά τα ανωτέρω αναφερόμενα και σε συνεννόηση με τον Κυβερ¬ 
νήτη. Το προσωπικό της μηχανής όταν του ζητηθεί από την Πλοικτή- 
τρια Εταιρεία να κάνει και τον καθορισμό των καζανιών, καθαρισμό των 
τούμπων ή καπνοθαλάμων ή την επισκευή Κυρίων Μηχανών, ηλεκτρο¬ 
μηχανών, αντλιών, κομπρεσέρ κλπ. ή τον καθαρισμό Ψυγείων ή Δεξα¬ 
μενών, δικαιούται ιδιαίτερη αμοιβή που καθορίζεται με κοινή συμφω¬ 
νία. 

γ) Γ ενικά υποχρέωση όλου του πληρώματος είναι η σωστή εκτέλεση 
της εργασίας και η πρόθυμη εκτέλεση των εντολών της Διεύθυνσης για 
την κάλυψη των αναγκών των λιμένων όλο το 24ωρο και την εξυπηρέ¬ 
τηση εκτάκτων αναγκών (παροχή βοηθείας-πυρκαϊάς κλπ.) και φυσικά 
πάντοτε σύμφωνα με τους όρους της παρούσης Συλλογικής Σύμβασης. 

δ) Δεν υπάρχει ευθύνη του Κυβερνήτη για την ασφάλεια του ρυμουλ¬ 
κού μετά την λήξη εργασίας, αφού φυσικά δεν παραλείψει να δέσει αυτό 
καλά και να λάβει όλα τα απαραίτητα μέτρα για την ασφάλειά του. Στα 
ρυμουλκά με βάρδιες οι ευθύνες για την καλή συντήρηση τόσο του σκά¬ 
φους, όσο και της μηχανής, δεν είναι κοινές για τους υπεύθυνους όλων 
των βαρδιών. 

ε) Στην περίπτωση απρόβλεπτου ακινητοποίησης ρυμουλκού λόγω 
ζημίας ή άλλης αιτίας ή λογω ανάγκης κίνησης άλλων ρυμουλκών από 

τα προγραμματισμένα, οι ιδιοκτήτες μπορούν να ζητήσουν και τα πλη¬ 
ρώματα πρέπει να δεχθούν να μετατεθούν από ρυμουλκό σε ρυμουλκό 
της ίδιας Εταιρείας, είτε σαν σύνολο είτε μεμονωμένα, προσωρινά ή μό¬ 
νιμα, χωρίς να θίγονται τα μέχρι της μεταθέσεως δικαιώματα των, 
ώστε σε κάθε περίπτωση να εξασφαλίζεται η καλύτερη δυνατή εξυπηρέ¬ 
τηση της εργασίας. 

Οι εν λόγω μεταβολές πρέπει να νομιμοποιούνται το ταχύτερον. 

Άρθρον 7 
Δώρα Εορτών 

Οι εργαζόμενοι στα ρυμουλκά θα παίρνουν τα καθοριζόμενα από τις 
Υπουργικές Αποφάσεις δώρα για τις εορτές των Χριστουγέννων, Νέου 
Έτους και Πάσχα. 

Άρθρο 8 
Άδειες 

α) Τα πληρώματα των ρυμουλκών δικαιούνται από την 1η Ιανουάριου 
1986 και στο εξής άδεια ίση με τέσσαρες ημέρες και είκοσι πέντε εκατο¬ 
στά (4,25) της ημέρας για κάθε μήνα υπηρεσίας, δηλ. πενήντα μία (51) 
ημέρες το χρόνο, συνυπολογιζομένων Σαββάτων, Κυριακών και Αρ¬ 
γιών. 

β) Μέχρι 31.12.85 για την άδεια θα έχουν εφαρμογή οι διατάξεις 
της ληξάσης την 30.6.85 Σ.Σ.Ε. 

γ) Οι άδειες θα δίδονται κατά την κρίση των εργοδοτών και ανάλογα 
με τις ανάγκες της εργασίας. 

δ) Γενικά απαγορεύεται η μή χορήγηση ετήσιας άδειας έναντι κατα¬ 
βολής χρηματικής αποζημιώσεως. Σε έκτακτες όμως περιπτώσεις που 
για οποιοδήποτε λόγο ο εργαζόμενος δε έλαβε την ετήσια άδειά του, θα 
καταβάλλεται σ’ αυτόν ο ανάλογος μισθός του χρόνου αδείας. Για αυ¬ 
θαίρετες απουσίες θα εφαρμόζονται οι διάταξεις του άρθρου 65 του 
Κ1ΝΔ. 

Άρθρον 9 

Προσλήψεις - Ιδιότητα Πληρωμάτων - Εφαρμοστέα Νομοθεσία 
Όλα τα πληρώματα των ρυμουλκών είναι ναυτικοί και υπόκεινται 
στις διατάξεις του ΚΙΝΔ. 

Συμφωνείται δε ότι η προβλεπόμενη από τον ΚΙΝΔ αποζημίωση 
λόγω απολύσεως του ναυτικού, καταβάλλεται και στους Κυβερνήτες 
των ρυμουλκών και ότι κανείς νέος δεν θα ναυτολογείται στα ρυμουλκά 
εάν δεν είναι εφοδιασμένος με ναυτικό φυλλάδιο. 

Άρθρον 10 

Εισφοραί υπέρ Ασφαλιστικών Ταμείων κλ. - Εξόφληση Αποδοχών 
α) Οι εισφορές υπέρ των Ασφαλιστικών Ταμείων των εργαζομένων 
(ΝΑΤ - ΙΚΑ κ.λ.π.) θα βαρύνουν τον εργοδότη και τον εργαζόμενο 
κατά την νόμιμη αναλογία. 

β) Συμφωνείται ότι κατόπιν επιθυμίας των εργαζομένων οι εισφορές 
υπέρ της επαγγελματικής οργάνωσης αυτών και του Κεφαλαίου αλλη- 
λασφαλίσεώς τους, θα παρακρατούνται από τις παροχές και θα αποδί¬ 
δονται ανάλογα από τους εργοδότες. 

γ) Σε περίπτωση ασθένειας ή εργατικό ατύχημα για τους ασφαλισμέ¬ 
νους από το ΝΑΤ, εφαρμόζεται ο ΚΙΝΔ και γενικά η Ναυτική Νομοθε¬ 
σία. Για τους ασφαλισμένους στο ΙΚΑ εφαρμόζεται η Εργατική Νομοθε¬ 
σία. Ο μισθός ασθένειας ή ατυχήματος ορίζεται στο επόμενο άρθρο. 

δ) Οι απολυόμενοι της εργασίας για κάθε διαφορά να διέπονται από 
την εκάστοτε ισχύουσα συλλογική σύμβαση νόμους και διατάγματα. 

ε) Οι αποδοχές των πληρωμάτων και οι υπερωρίες θα εκκαθαρίζο¬ 
νται και θα εξοφλούνται κάθε 15νθήεμρο. 

Άρθρον 11 
Μισθοί Ασθένειας 

α) ο μισθός των πληρωμάτων σε περίπτωση ασθένειας ορίζεται σε πο¬ 
σοστό ογδόντα πέντε τοις εκατό (85%) του βασικού μισθού. 

β) Σε περίπτωση ατυχήματος ή χειρουργικής επέμβασης θα κατα¬ 
βάλλεται ολόκληρος ο βασικός μισθός. 

γ) Σε περίπτωση νοσηλείας εκτός Νοσοκομείου ή Κλινικής, πλέον του 
οριζόμενου στις παραπάνω παραγράφους α' και β' μισθού, θα καταβάλ¬ 
λεται και αντίτιμου τροφής εκ δραχμών 218 την ημέρα. 

Άρθρον 12 
Ταξίδια Εσωτερικού 

α) Αναγνωρίζεται υποχρέωση των πληρωμάτων των ρυμουλκών να 


συμμετέχουν σε εκτέλεση ταξιδίων στο εσωτερικό για ρυμουλκήσεις ή 
ναυαγοσωστικές εργασίες με την προβλεπόμενη σύνθεση λιμένος. Κατά 
την διάρκεια των ταξιδίων, τα πληρώματα θα παίρνουν πέραν του βασι¬ 
κού μισθού, ειδικό επίδομα ταξιδιού εσωτερικού που θα υπολογίζεται 
στα 7/8 του 1/173 των βασικών μισθών για κάθε ώρα ταξιδιού από 
την ώρα αναχωρήσεως του ρυμουλκού από τον Πειραιά ή το λιμάνι της 
βάσης του και μέχρι επιστροφής εις αυτό, ως και τροφοδοσίας εκ δραχ¬ 
μών εξακοσίων (600) δρχ. την ημέρα κατ’ άτομον ή εις είδος κατά την 
κρίση του ιδιοκτήτη και ανάλογα με την εργασία. 

β) Το ειδικό επίδομα ταξιδιού υπολογίζεται επί των βασικών αποδο¬ 
χών και είναι σταθερό, μη υποκείμενο εις προσαυξήσεις λόγω Σαββάτου 
και Κυριακής, εξαιρετέων ή άλλων λόγων. 

γ) Σε περίπτωση συμφωνίας ταξιδιού εξωτερικού, αυτή θα καθορίζει 
και την αμοιβή που ασφαλώς θα είναι μεγαλύτερη από τα παραπάνω 
οριζόμενα. 

Άρθρον 13 

Όροι Εργασίας και Έξτρα Αμοιβές Πληρωμάτων Βάσεων 
α) Τα πληρώματα των ρυμουλκών τα εργαζόμενα στις βάσεις (όπως 
αυτές ορίζονται στο άρθρο 5 της παρούσης), εάν η Εταιρεία διαθέτει στη 
βάση που εργάζονται ένα μόνο Ρυμουλκό χωρίς βάρδιες, έχουν υποχρέ¬ 
ωση να διατηρούν επαφή με αυτό μετά τη λήξη της κανονικής ημερή¬ 
σιας εργασίας και να επανέρχονται όποτε τους ζητηθεί για την εξυπηρέ¬ 
τηση των αναγκών και του σκοπού των Ρυμουλκών. 

β) Οι κατά τα ανωτέρω απασχολούμενοι δικαιούνται πέραν του βασι¬ 
κού μισθού του άρθρου 1 και κατ’ αποκοπή αμοιβή ίση με το 100% αυ¬ 
τού ως και τροφοδοσίας εκς δρχ. 100 την ημέρα έκαστος. 

γ) Διευκρινίζεται ότι η αμοιβή αυτή δεν είναι εκτός έδρας επίδομα, 
αλλά κατ’ αποκοπή αμοιβή για υπερωριακή εργασία, εργασία κατά 
Σάββατα, Κυριακές, αργίες και νυκτερινή, ως και κάθε άλλη έξτρα 
αμοιβή προβλεπόμενη από την παρούσα συλλογική σύμβαση. Αυτο¬ 
νόητο είναι ο τόπος καταγωγής του ναυτικού ή ο λιμήν νηολογίου του 
Ρυμουλκού δεν έχουν καμμία επίδραση για την καταβολή της παρα¬ 
πάνω κατ’ αποκοπή αμοιβής. 

δ) Σε περίπτωση που σε βάση υπάρχουν περισσότερα από ένα (1) Ρυ¬ 
μουλκά της ίδιας Εταιρείας ή πλοιοκτησίας, παρέχεται η δυνατότητα 
στον εργοδότη να μην αποδεχθεί την κατά το ανωτέρω κατ’ αποκοπή 
ρύθμιση των έξτρα αμοιβών, υπό την ρητήν όμως προϋπόθεση ότι θα 
επανδρώσει τα Ρυμουλκά με τις προβλεπόμενες για την έδρα των Ρυ¬ 
μουλκών βάρδιες και θα υπόκειται στους περιορισμούς της υπερωρια- 
κής απασχόλησης. Δηλαδή στην περίπτωση αυτή θα εναρμονίζεται η 
απασχόληση των πληρωμάτων των Ρυμουλκών (σύστημα εναλασσομέ- 
νων βαρδιών) και θα εφαρμόζονται όλοι οι όροι εργασίας και αμοιβών 
που περιέχονται στην παρούσα Συλλογική Σύμβαση και ισχύουν για την 
έδρα των Ελληνικών Ρυμουλκών. 

ε) Διευκρινίζεται ότι για τα Ρυμουλκά που απασχολούνται αποκλει¬ 
στικά σε έργα (κατασκευές λιμένων - προσχόσεις - μώλοι κλπ.) και 
απαιτείται αυξημένο ωράριο εργασίας, με διπλό μισθό, οι ώρες της κα¬ 
θημερινής εργασίας ορίζονται σε 12 κατά τας εργασίμους ημέρας. Οι δε 
πέραν αυτών καθώς τα ΣΑΒΒΑΤΑ - ΚΥΡΙΑΚΕΣ ΚΑΙ ΑΡΓΙΕΣ θα 
αμοίβονται όπως αυτά που ισχύουν για τις έδρες. 

Άρθρον 14 

Συμφωνείται ανεπιφύλακτα ότι παρέχεται η δυνατότητα στους ιδιο¬ 
κτήτες των Ρυμουλκών, ειδικά για την περιοχή Λιμένος Πειραιώς και 
προς καλύτερη εξυπηρέτηση των εργαζομένων και της εργασίας, να 
απασχολούν τα πληρώματα κατά τρόπο διαφορετικό του περιγραφόμε- 
νου του άρθρου 3 της παρούσης Συλλογικής Σύμβασης, οι όροι του 
οποίου αναφέρονται κατωτέρω: 

α) Απασχόληση επί δώδεκα (12) συνέχεια ώρες κατά τις εργάσιμες 
ημέρες, ανάπαυση κατά τις επόμενες τριάντα έξι (36) ώρες, χωρίς ή 
περά του προβλεπομένου και καθοριζομένου συμβατικά δια της συλλο¬ 
γικής σύμβασης ημερήσιου ωραρίου εργασία να θεωρείται υπερεργασία 
ή υπερωρία από τον εργαζόμενο, με την αντίστοιχη υποχρέωση των ερ¬ 
γοδοτών να μην απαιτούν τις υπολοιπόμενες για την συμπλήρωση της 
εβδομαδιαίας απασχόλησης ώρες εργασίας. 

β) Η πέρα του 12ώρου απασχόληση των πληρωμάτων είναι υπερω- 
ριακή εργασία και αμοίβεται με το 1/173 των βασικών μισθών της 
Σ.Σ. προσαυξημένου κατά 100% για κάθε ώρα, απασχόλησης πέραν 
του 12ώρου. 

γ) Κατά τις Κυριακές και εορτές θα απασχολούνται με απόλυτη σειρά 
επί 7ώρον με έξτρα αμοιβή που θα υπολογίζεται στο ένα και εβδομήντα 
πέντε (1.75) των 1/25 των βασικών μισθών της Σ.Σ. για κάθε Κυ- 

ριακή ή εορτή που θα εργαστούν, χωρίς να υπάρχει απαίτηση αντίστοι¬ 
χης επί πλέον ανάπαυσης. 

Η πέρα του 7ώρου απασχόληση κατά τις Κυριακές και εορτές είναι 
υπερωρία και αμοίβεται με προσαύξηση του Βασικού ωρομισθίου (1/ 
173) κατά 125% για τις πρώτες 4 ώρες και 175% για τις επόμενες. Η 
Κυριακή ή αργία στην περίπτωση των εργαζομένων 12-36 υπολογίζε¬ 
ται από 06.00 - 006.00 της επομένης. 

8) Ώρα έναρξης εργασίας ορίζεται η αναφερόμενη στο άρθρο 3 της 
παρούσης με υποχρέωση των πληρωμάτων να προσφέρουν κατά από¬ 
λυτη σειρά και νυκτερινή εργασία από 18.00 - 06.00 υπό τις ίδιες 
προϋποθέσεις (12) εργασία (36) ανάπαυση ή 18.00 - 01.00 κατά τις 
Κυριακές και εορτές. Εάν ή εργασία συνεχισθεί και μετά την λήξη νυκτε¬ 
ρινής βάρδιας καταβάλλεται υπερωρία για τις επί πλέον ώρες απασχό¬ 
λησης που υπολογίζεται κατά περίπτωση ως ανωτέρω. 

ε) Σε εξαιρετικές περιπτώσεις που τα πληρώματα θα απαιτηθεί να 
επανέλθουν να εργασθοϋν κατά την ημέρα που συμπεριλαμβάνεται στο 
36ωριο τη ανάπαυσης και εφ’ όσον το επιθυμούν και συμφωνούν, θα 
απασχολούνται τουλάχιστον επί_ 7ωρον αμοιβόμενοι υπερωριακώς για 
κάθε ώρα με το 1/173 του βασικού μισθού, με τις ανάλογες κατά περί^ 
πτώση προσαυξήσεις (100%-125%-175%). 

στ) Φυσικά και στην περίπτωση που τα πλρώματα θα απασχολούνται 
με το ανωτέρω σύστημα, θα εφαρμόζονται όλοι οι άλλοι όροι της παρού¬ 
σης Σ.Σ. που δεν προβλέπεται ειδική ρύθμιση από το παρόν άρθρο και η 
αλλαγή συστήματος εργασίας θα είναι δυνατή μόνο στην αρχή κάθε 
εβδομάδας. 

Άρθρον 15 

Χαρακτηρισμός του Ναυτικού Επαγγέλματος 

Συμφωνείται ο χαρακτηρισμός του Ναυτικού επαγγέλματος ως βα- 
ρέως και ανθυγιεινού και υπό την προϋπόθεση ότι το ειδικό επίδομα που 
συνεφωνήθη και αναφέρεται στο άρθρο 2 παρ. 4 της παρούσης θα συνο¬ 
δεύσει τον ως άνω χαρακτηρισμό εάν τούτο χορηγηθεί και στα πληρώ¬ 
ματα των ποντοπόρων πλοίων. 

’Αρθρον 16 

α) Η παρούσα Συλλογική Σύμβαση θα ισχύει από 1ης Ιανουάριου 
1990 και θα λήξει την 31ην Δεκεμβρίου 1990, θα ισχύει δε για ένα 
ακόμη χρόνο εάν δεν καταγγελθεί στο μεταξύ από κάποιον από τους 
συμβαλλομένους. 

β) Η καταγγελία πρέπει να γίνει 3 μήνες προ της λήξεώς της, ώστε 
να υπάρχει χρόνος συνεννοήσεων. 

Η παρούσα Συλλογική Σύμβαση συνετάγη σε τρία (3) αντίπυπα και 
υπεγράφη ως κατωτέρω, έλαβε δε καθένας των συμβαλλομένων ένα 
αντίτυπο, το δε τρίτο θα υποβληθεί στο ΐ.Ε.Ν. προς κύρωση. 

Πειραιάς, 9 Ιουνίου 1990 

ΟΙ ΣΥΜΒΑΛΛΟΜΕΝΟΙ 
Δια την Ένωση Πλοιοκτητών 
Ρυμουλκών-Ναυαγ/κών 

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ 

Ν.Α. ΤΣΑΒΛΙΡΗΣ ΛΟΥΚΑΣ I. ΜΑΤΣΑΣ 

Δια την Πανελλήνια Ένωση 
Πληρωμάτων Ρ/κών - Ν/κών 
Ο ΠΡΟΕΔΡΟΣ Ο ΓΕΝ ΓΡΑΜΜΑΤΕΑΣ 

ΣΠ. ΚΑΤΣΑΚΟΣ ΜΙΧ.ΜΟΝΙΟΥΔΗΣ 

-♦- 

Αριθ. 1321 (4) 

Αύξηση ναυλολογίου εμπορευμάτων. 

Ο ΑΝΑΠΛ. ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το αριθμ. 17.1.90 έγγραφο της Πανελλήνιας Ένωσης Πλοιοκτη¬ 
τών Ακτοπλοϊκών Φορτηγών Πλοίων μέχρι 500 κοχ. 

β) Το αριθμ. 9/15.3.90 Πρακτικό της Γνωμοδοτικής Επιτροπής 
Ακτοπλοϊκών Συγκοινωνιών. 

γ) Την αριθ. 1365/13.6.90 απόφαση της Επιτροπής Τιμών και ει¬ 
σοδημάτων. 

δ) Τις διατάξεις του άρθρου 178τουΝ.Δ. 187/73 «περίΚΔΝΔ». 

ε) Την αριθμ. Υ 1086/23.5.90 (ΦΕΚ 334 τ.Β’ 90) απόφαση Πρω¬ 
θυπουργού περί καθορισμού αρμοδιοτήτων του Αναπληρωτή ΥΕΝ, 
αποφασίζουμε: 

1. Χορηγούμε αύξηση στο ισχύον ναυλογόγιο εμπορευμάτων των ιδι¬ 
ωτικών και Κρατικών Μεταφορών των ακτοπλοϊκών φορτηγών πλοίων 


μέχρι 500 κοχ κατά ποσοστό 15%. 

2. Η ισχύς της απόφασης αρχίζει από την δημοσίευση στην Εφημε¬ 
ρίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιά, 22 Ιουνίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- ' 

Αριθ. Α13/Φ7.9/14896 (5) 

Σύσταση - Συγκρότηση Υπηρεσιακού Συμβουλίου Προσωπικού στο 

Υπουργείο Βιομηχανίας, Ενέργειας και Τεχνολογίας. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1586/86 «Βαθμολογική 
διάρθρώση των θέσεων του Δημοσίου, Ν.Π.Δ.Δ. και ΟΤΑ και άλλες 
διατάξεις», όπως τροποποιήθηκαν με τις διατάξεις του άρθρου 4ο του Ν. 
1884/90 «Διαρρυθμίσεις στην έμμεση φορολογία και άλλες διατάξεις» 
(ΦΕΚ 81/Α/16.6.90). 

2. Το με αρ. πρωτ. ΔΙΔΑΔ/Φ.37/140/20168/18.6.90 υπηρε¬ 
σιακό σήμα του Υπουργού Προεδρίας της Κυβέρνησης, αποφασί¬ 
ζουμε: 

1. Συνιστούμε στο Υπουργείο Βιομηχανίας Ενέργειας & Τεχνολο¬ 
γίας πενταμελές Υπηρεσιακό Συμβούλιο, αποτελούμενο από: 

α) Ένα Αντιπρόεδρο, σύμβουλο ή πάρεδρο του Συμβουλίου της Επι¬ 
κράτειας ή Αντιπρόεδρο του Αρείου Πάγου ή Αρεοπαγίτη ή Αντιπρόε¬ 
δρο, Σύμβουλο ή Πάρεδρο του Ελεγκτικού Συνεδρίου ή ένα Πρόεδρο 
εφετών ή εφέτη των πολιτικών ή διοικητικών δικαστηρίων ή ένα Σύμ¬ 
βουλο ή Πάρεδρο του Νομικού Συμβουλίου του Κράτους, που ορίζεται 
με τον αναπληρωτή του ως Πρόεδρος, υποδεικνυόμενος από τον Πρόε¬ 
δρο του οικείου δικαστηρίου ή τον Πρόεδρο του Νομικού Συμβουλίου 
του Κράτους. 

β) Δύο μόνιμους υπαλλήλους του Υπουργείου Βιομηχανίας, Ενέρ¬ 
γειας & Τεχνολογίας με βαθμό Α’ που επιλέγονται από τον ΥΠΟΥΡΓΟ 
Βιομηχανίας Ενέργειας & Τεχνολογίας σύμφωνα με τις ισχύουσες δια¬ 
τάξεις. 

γ) Δύο αιρετούς εκπροσώπους των υπαλλήλων, που εκλέγονται με 
άμμεση, καθολική και μυστική ψηφοφορία, με τρόπο και διαδικασία που 
ορίζονται με απόφαση του Υπουργού Προεδρίας της Κυβερνήσεως. 

2. Όταν το Υπηρεσιακό Συμβούλιο κρίνει θέματα προσωπικού με 
σχέση εργασίας Ιδιωτικού Δικαίου, αντί των δύο αιρετών εκπροσώπων 
των μονίμων υπαλλήλων, μετέχουν εκπρόσωποι του προσωπικού με 
σύμβαση εργασίας Ιδιωτικού Δικαίου αορίστου χρόνου, που εκλέγονται 
σύμφωνα με τις διατάξεις της περ. γ' της παρ. 1 του άρθρου 14 του Ν. 
1586/86. Κατά την πρώτη εφαρμογή της διάταξης αυτής, οι εκπρό¬ 
σωποι του επί συμβάσει προσωπικού θα υποδειχθούν από την οικεία 
συνδικαλιστική οργάνωση. 

3. Η θητεία των μελών του νέου Υπηρεσιακού Συμβουλίου Προσωπι¬ 
κού του Υπουργείου Βιομηχανίας Ενέργειας & Τεχνολογίας, εκτός των 
εκπροσώπων των υπαλλήλων σ’ αυτά, λήγει την 31.12.1992. Η θη¬ 
τεία των εκπροσώπων των υπαλλήλων λήγει, όπως προβλέπεται από 
τις κείμενες διατάξεις. 

Το υφιστάμενο Υπηρεσιακό Συμβούλιο συνεχίζει την λειτουργία του, 
μέχρι τον ορισμό νέων μελών, όπως προβλέπεται αυτό, από τις διατά¬ 
ξεις του άρθρου 40 του Ν. 1884/90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουνίου 1990 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 
-♦- ' 

Αριθ. 14762 (6) 

Κήρυξη περιοχής ερευνητέας από το Δημόσιο στο Νομό Ροδόπης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 4433/64 «περί μεταλλευτικών ερευνών του 
Δημοσίου και άλλων τινών μεταλλευτικών διατάξεων» και ειδικότερα 

τα άρθρα 1 και 2 αυτού, όπως τροποποιήθηκε με τον Ν. 273/76. 

2. Το Ε.Π. 42/16.3.90 έγγραφο του Ι.Γ.Μ.Ε., με το οποίο το προ¬ 
τείνει την κήρυξη ερευνητέας από το Δημόσιο περιοχής του Νομού Ρο¬ 
δόπης. - 

3. Την απόφαση του Υπουργού Βιομηχανίας, Ενέργειας & Τεχνολο¬ 
γίας με αριθμό Δ15/Φ. 19/12430/30.5.1990 μεταβίβασης της εξου¬ 
σίας να υπογράφει «Με εντολή Υπουργού ο Γενικός Γραμματέας Βιομη¬ 
χανίας, Ενέργειας & Τεχνολογίας», αποφασίζουμε: 

1. Ορίζουμε ερευνητέα από το Δημόσιο, σύμφωνα με το Ν.Δ. 4433/ 
64, περιοχή του Νομού Ροδόπης, εμβαδού 4.050 στρεμμάτων, με τα 
παρακάτω όρια: 

Τ.Σ. Α X = + 3.750 Ψ= + 14.050 

Τ.Σ. Β Χ = +6.700 Ψ= + 14.150 

Τ.Σ. Γ Χ = +8.100 Ψ= +14.000 

Τ.Σ. Δ X = + 7.750 Ψ= + 16.000 

Τ.Σ. Α X = + 3.750 Ψ= + 14.050 

Οι παραπάνω αζιμουθιακές συντεταγμένες έχουν εξαρτηθεί από το 
Εθνικό Τριγωνομετρικό Δίκτυο και αναφέρονται στο Φ.Χ. ΜΑΡΩΝΕΙΑ 
κλίμακας 1:100.000, με Κ.Φ.Χ. Ε = + 40°45 Μ = + 1°45. 

2. Αναστέλλουμε την ισχύ των διατάξεων του Μεταλλευτικού Κώ¬ 
δικα που αφορούν στην υποβολή αιτήσεως προς τον αρμόδιο Νομάρχη 
για χορήγηση άδειας μεταλλευτικών ερευνών μέσα στην παραπάνω πε- 
ριοχή για τρία χρόνια από την ημερομηνία δημοσίευσης της απόφασης 
αυτής στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 19 Ιουνίου 1990 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 

-♦- 


Αριθ. ΕΡ.432 (7) 

Τροποποίηση της παρ. 2 του άρθρου 16 του Κανονισμού Λειτουργίας 
Διοικήσεως και παροχών ΚΑΦ Ξηράς Πρέβεζας. 


Ο ΝΟΜΑΡΧΗΣ ΠΡΕΒΕΖΑΣ 


Αφού λάβαμε υπόψη: 

1. Τις διατάξεις του άρθρου 11 του Κ.Ν. 5167/32 περί ρυθμίσεως 
των εις τους Λιμένας Φορτ/κών εργασιών όπως έχουν τροποποιηθεί 
και συμπληρωθεί με τις διατάξεις του άρθρου 6 του Ν.Δ. 1254/49 περί 
τροποποιήσεως και συμπληρώσεως ενίων διατάξεων των περί Φορτ/ 
σεων Νόμων. 

2. Τις διατάξεις του Ν.3200/55 περί διοικητικής αποκεντρώσεως 
όπως συμπληρώθηκαν με το Ν. Δ. 532/70 σε συνδυασμό με το Β.Δ. 
711/70. 

3. Τις διατάξεις του άρθρου 11 του Π.Δ. 369/89 «περί Οργανισμού 
Υπουργείου Εργασίας». 

4. Τις διατάξεις του άρθρου 16 του Κανονισμού Λειτουργίας Διοική- 
σεως και παροχών ΚΑΦ Ξηράς Πρέβεζας που εγκρίθηκε με την αρ. 
80950/15911/15.3.61 αποφ. του Υπ. Εργασίας και τροποποιήθηκε 
με την ΕΡ442/15.6.89 απόφασή μας. 

5. Το αρ. 8618/1604/24.2.78 έγγραφο του Υπ. Εργασίας περί 
της διαδικασίας του τρόπου αυξήσεως των εκ των ΚΑΦ Παροχών. 

6. Το αριθμ. 336/90 αντίγραφο Πρακτικό συνεδριάσεως του Δ.Ε. 
ΚΑΦ Ξηράς Πρέβεζας σχετικά με την αύξηση της εφάπαξ αποζημιώ- 
σεως των Φορ/τών Ξηράς. 

7. Το αρ. 13267/10.90 έγγραφο του Υπ. Εργασίας για την αύξηση 
της εφάπαξ αποζημίωσης κατά ποσοστό 35% με ανώτατο όριο το ποσό 
των 1.135.000 δραχμών σύμφωνα με την αριθ. 18574/595/ 
19.4.90 σχετική γνωμοδότηση του Υπ. Εθνικής Οικονομίας, αποφασί¬ 
ζουμε: 

Τροποποιούμε το άρθρο 16 παρ. 2 του ισχύοντος Κανονισμού Λει¬ 
τουργίας Διοικήσεως και Παροχών ΚΑΦ Ξηράς Πρέβεζας όσον αφορά 
το ποσό της εφάπαξ αποζημιώσεως Φορ/τών Ξηράς ως κατωτέρω: 

Το ποσό της εφάπαξ αποζημιώσεως των Φορτ/τών Ξηράς που εξέρ¬ 
χονται του επαγγέλματος ορίζεται υπό ομαλές συνθήκες ανάλογα με τα 
έτη συμμετοχής στο ΚΑΦ ως ακολούθως: 

Για τους έχοντας 10 έτη συμμετοχή στο ΚΑΦ δρχ. τριακόσιες είκοσι 
μία χιλιάδες τριακόσιες (321.300). 

Το ποσό αυτό θεωρούμενο βασικό προσαυξάνεται κατά τριάντα εννιά 
χιλιάδες εξακόσιες ενενήντα δρχ. (39.690) για κάθε έτος συμμετοχής 
του φορ/τού στο ΚΑΦ πέρα της 10 ετίας και μέχρι συμπληρώσεως ει¬ 


κοσαετούς συμμετοχής. Για κάθε έτος πέραν της 20 ετίας προσαυξάνε¬ 
ται κατά σαράντα μία χιλιάδες πεντακόσιες ογδόντα δρχ. (41.580) μη 
δυναμένου σε καμμιά περίπτωση του συνολικού ποσού της εφάπαξ απο¬ 
ζημίωσης να υπερβεί το ποσό του ενός εκατομμυρίου εκατόν τριάντα πέ¬ 
ντε χιλιάδες δρχ. (1.135.000). 

Κλάσμα έτους πάνω από έξι 6 μήνες θεωρείται πλήρες έτος και υπο¬ 
λογίζεται για την κατά τα παραπάνω προσαύξηση, δεν υπολογίζεται 
όμως και για τη θεμελίωση του δικαιώματος λήψης παροχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα 7 Ιουνίου 1990 

Ο Νομάρχης 
ΔΗΜ. ΤΣ1ΑΜΑΚΗΣ 

-♦- 


Αριθ. ΕΡ 431 (8) 

Τροποποίηση της παρ. 2 του άρθρου 17 του Κανονισμού Λειτουργίας 
Διοικήσεως και παροχών ΚΑΦ Λιμένος Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Αφού λάβαμε υπόψη: 

1. Τις-διατάξεις του άρθρου 11 του Κ.Ν. 5167/32 περί ρυθμίσεως 
των, εις τους Λιμένας Φορτ/κών εργασιών όπως έχουν τροποποιηθεί 
και συμπληρωθεί με τις διατάξεις του άρθρου 6 του Ν.Δ. 1254/49 περί 
τροποποιήσεως και συμπληρώσεως ενίων διατάξεων των περί Φορτ/ 
σεων Νόμων. 

2. Τις διατάξεις του Ν.3200/55 περί διοικητικής αποκεντρώσεως 
όπως συμπληρώθηκαν με το Ν. Δ. 532/70 σε συνδυασμό με το Β.Δ. 
711/70. 

3. Τις διατάξεις του άρθρου 11 του Π.Δ. 369/89 «περί Οργανισμού 
Υπουργείου Εργασίας». 

4. Τις διατάξεις του άρθρου 16 του Κανονισμού Λειτουργίας Διοική- 
σεως και παροχών ΚΑΦ Ξηράς Πρέβεζας που εγκρίθηκε με την αρ. 
14686/1256/50 αποφ. του Υπ. Εργασίας και τροποποιήθηκε με την 
ΕΡ 405/31.5.89 απόφασή μας. 

5. Το αρ. 8618/1604/24.2.78 έγγραφο του Υπ. Εργασίας περί 
της διαδικασίας του τρόπου αυξήσεως των εκ των ΚΑΦ Παροχών. 

6. Το αριθμ. 324/90 αντίγραφο Πρακτικό συνεδριάσεως του Δ.Ε. 
ΚΑΦ Ξηράς Πρέβεζας σχετικά με την αύξηση της εφάπαξ αποζημιώ¬ 
σεως των Φορ/τών Λιμένος. 

7. Το αρ. 13267/10.5.90 έγγραφο του Υπ. Εργασίας για την αύ¬ 
ξηση της εφάπαξ αποζημίωσης κατά ποσοστό 36% με ανώτατο όριο το 
ποσό των 1.475.000 δραχμών σύμφωνα με την αριθ. 18574/ 595/ 
19.4.90 σχετική γνωμοδότηση του Υπ. Εθνικής Οικονομίας, αποφασί¬ 
ζουμε: 

Τροποποιούμε το άρθρο 17 παρ. 2 του ισχύοντος Κανονισμού Λει¬ 
τουργίας Διοικήσεως και Παροχών ΚΑΦ Ξηράς Πρέβεζας όσον αφορά 
το ποσό της εφάπαξ αποζημιώσεως Φορ/τών Ξηράς ως κατωτέρω: 

Το ποσό της εφάπαξ αποζημιώσεως των Φορτ/τών Ξηράς που εξέρ¬ 
χονται του επαγγέλματος ορίζεται υπό ομαλές συνθήκες ανάλογα με τα 
έτη συμμετοχής στο ΚΑΦ ως ακολούθως: 

Για τους έχοντας 10 έτη συμμετοχή στο ΚΑΦ δρχ. τετρακόσιες έξι 
χιλιάδες εξακόσιες (406.600). 

Το ποσό αυτό θεωρούμενο βασικό προσαυξάνεται κατά σαράντα εννιά 
χιλιάδες πεντακόσιες δρχ. (49.500) για κάθε έτος συμμετοχής του 
φορ/τού στο ΚΑΦ πέρα της 10 ετίας και μέχρι συμπληρώσεως είκοσι 
ετών συμμετοχής. Για κάθε έτος πέραν της 20 ετίας προσαυξάνεται 
κατά πενήντα οκτώ χιλιάδες τριακόσιες ογδόντα δρχ. (58.300) μη δυ¬ 
ναμένου σε καμμιά περίπτωση του συνολικού ποσού της εφάπαξ αποζη¬ 
μίωσης να υπερβεί το ποσό του ενός εκατομμυρίου τετρακοσίων εβδο¬ 
μήντα πέντε χιλιάδων δρχ. (1.475.000). 

Κλάσμα έτους πάνω από έξι 6 μήνες θεωρείται πλήρες έτος και υπο¬ 
λογίζεται για την κατά τα παραπάνω προσαύξηση, μικρότερο δε από έξι 
(6) μήνες δεν υπολογίζεται, όχι όμως και για τη θεμελίωση του δικαιώ¬ 
ματος λήψης παροχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα 7 Ιουνίου 1990 

Ο Νομάρχης 
ΔΗΜ. ΤΣΙΑΜΑΚΗΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 3057 (9) 

Αυτοδίκαιη σύσταση εκατόν σαράντα επτά (147) προσωρινών οργανι¬ 
κών θέσεων Ιδιωτ. δικαίου αορίστου χρόνου. 

Ο ΠΡΟΕΔΡΟΣ ΤΟΪ Δ.Σ. ΤΟΤ Δ.Β.Α. 

Έχοντας υπόψή: 

1. Τις διατάξεις του άρθρου 5 (παρ. 2, 8 εδαφ. α,β,γ) του Ν.1874 
που δημοσιεύθηκε στο αριθμ. 18/13.2.90 τ. Α' «Κύρωση Υπουργικής 
Απόφασης και άλλες διατάξεις». 

2. Ότι στο Ίδρυμα μετά την 31.12.88 και μέρχι την 31.12.89 
προσλήφθηκε προσωπικό για κάλυψη πρόσκαιρων και εποχιακών ανα¬ 
γκών σύμφωνα με τις διατάξεις του άρθρου 301 του Ν.1188/81 όπως 
αντικαταστάθηκς με τις διατάξεις της παρ. 3 του άρθρου 67 του Ν. 
1416/84 με σύμβαση εργασίας Ιδιωτικού δικαίου ορισμένου χρόνου 
και δεν κατέχει οργανικές θέσεις. 

Παιδοκόμες: 35 (τριάντα πέντε) 

Τραπεζοκόμες: 30 (τριάντα) 

Καθαρίστριες: 28 (είκοσι οκτώ) 

Νηπιοβρεφοκόμες: 16 (δέκα έξι) 

Δ/κοί υπάλληλοι: 17 (δέκα επτά) 

Εργάτες: 10 (δέκα) 

Εργάτρια: 1 (μία) 

Οδηγός: 1 (ένας) 

Νηπιαγωγός: 1 (μία) 

Λαντζιέρες: 4 (τέσσερεις) 

Ότι η υπάλληλος του ιδρύματος Αθανασοπούλου Σταυρούλα - Ει¬ 
ρήνη που είχε προσληφθεί ως παιδοκόμος έχει αυξημένα τυπικά προσό¬ 
ντα (πτυχίο Σχ. Νηπιαγωγών Καρδίτσας) σε σχέση με τα προσόντα της 
ειδικότητας που είχε προσληφθεί. 

3. Ότι ορισμένοι συμβασιούχοι του Ιδρύματος: 

Τραπεζοκόμος: 1 (μία) 

Οδηγός: 1 (ένας) 

Ελαιοχρωματιστής 1 (ένας) και 

Εργοδηγός δομικών έργων 1 (ένας), αν και έχουν τις νόμιμες προϋπο¬ 
θέσεις για διορισμό σε μόνιμες θέσεις, βάσει των διατάξεων του Ν. 


1874/90, δεν επιθυμούν να διοριστούν, όπως δηλώνουν στην υπεύθυνη 
δήλωσή τους, του άρθρου 8 του Ν. 1599/86. 

4. Την αριθμ. 62/90 αποφ. του Διοικητικού Συμβουλίου του Ιδρύ¬ 
ματος ότι οι συγκεκριμένοι υπάλληλοι συμβασιούχοι καλύπτουν στην 
πραγματικότητα πάγιες και διαρκείς ανάγκες. (Αριθ. επικύρ. αποφ. Νο¬ 
μαρχίας Αθηνών 13424/2.5.90). 

Αφού είδαμε: 

1) Τις διατάξεις του άρθρου 5 του Ν. 1874/90 

2) Τις διατάξεις του άρθρου 1 του 2 άρθρ. 2 παρ. 1. 

περ. β’, γ' παρ. 3, άρθρ. 3 παρ. 1,2,6,7,8, άρθρ. 5 παρ. 1,2,3,4,5 του 
Ν. 1476/84. 

3) Τις διατάξεις του Ν.1188/81. 

4) Τις διατάξεις του άρθρου 101 του Π.Δ. 323/89 Διαπιστώνομε: 
Την αυτοδίκαια σύσταση εκατόν σαράντα επτά (147) προσωρινών 

οργανισμών θέσεων Ιδιωτικού δικαίου αορίστου χρόνου, που καταργού- 
νται αυτοδίκαια μόλις κενωθούν με οποιοδήποτε τρόπο και αριθμό ίσο 
με τον αριθμό των προσώπων που θα καταταγούν σ’ αυτές, ως εξής 
Ειδικότητα Αριθμός θέσεων 

Παιδοκόμων: 34 (τριάντα τέσσερεις) 

Τραπεζοκόμων: 31 (τριάντα μία) 

Καθαριστριών: 28 (είκοσι οκτώ) 

Βρεφονηπιοκόμων: 16 (δέκα έξι) 

Διοικητικών υπαλλήλων: 17 (δέκα επτά) 

Εργατών: 10 (δέκα) 

Εργάτριας: 1 (μία) 

Οδηγών: 2 (δύο) 

Νηπιαγωγού: 2 (δύο) 

Λαντζιέρων: 4 (τέσσερις) 

Ελαιοχρωματιστών: 1 (μία) 

Εργοδηγού Δομικών Έργων 1 (μία). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιουνίου 1990 

Ο Πρόεδρος - Δήμαρχος Αθηναίων 
Ν. ΓΙΑΤΡΑΚΟΣ 




_ ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) » 

» 

» 

Β' 

» 

12.500 

Υ) » 

» 

» 

Γ 

» 

5.000 

δ) » 

» 

» 

Δ' 

» 

12.000 

ε) » 

» 

» 

Αναπτυξιακών Πράξεων 

» 

9.500 

στ) » 

» 

» 

Ν.Π.Δ.Δ. 

» 

5.000 

ζ) » 

» 

» 

ΠΑΡΑΡΤΗΜΑ 

» 

3.000 

η) » 

» 

» 

Δελτ. Εμπ.& Βιομ. Ιδ. 

» 

6.000 

θ) » 

» 

» 

Αν. Ειδικού Δικαστηρίου 

» 

1.500 

ι) » 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης οτο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















